Pécs-Baranyai Kereskedelmi és Iparkamara

Karriertervezés MI támogatással - „Karrier intelligencia” workshop
2024-10-24 09:00 - 13:30 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
A „Career Intelligence” elnevezésű uniós projektben egy nemzetközi kutatócsoport azt vizsgálta, hogy a mesterséges intelligencia (MI) hogyan tudja a legjobban támogatni a fiatalokat a szakmai terveik kialakításában és a karriertervezésben. A projekt keretében a hazai tapasztalatokat mutatjuk be október 24-én a résztvevőknek. A workshop célja a projekt eredményeinek bemutatásán túl az oktatási szereplők új szerepének és kompetenciáinak, és a mesterséges intelligencia alkalmazási lehetőségeinek bemutatása.

A projektben a „Karrier 4.0” digitális tanulási platformot tanárok, üzleti tanácsadók, kutatók, valamint középiskolai diákok és egyetemi hallgatók segítségével fejlesztették tovább. A platform a korábbi „Karrier 4.0”, „Job Developer” és „Enterprise+” uniós projektek eredményeire épül, és integrálja a mesterséges intelligenciával támogatott virtuális tanulási asszisztenst, „Botty”-t, aki számos témában tud segíteni a fiatal felnőtteknek, például a platform használatával kapcsolatban gyakran felmerülő kérdések megválaszolásával, a személyes fejlesztési terv kidolgozásában való segítségnyújtással és az egyéni célok és erősségek megvitatásában.
A tanulási platform központi oldala angol nyelvű, azonban már több uniós országban is használható az adott ország nyelvén, például Magyarországon, Bulgáriában, Németországban, Görögországban, Olaszországban és Spanyolországban is.
A workshop első napján az érdeklődő szakembereknek mutatjuk be a platform koncepcióját, felépítését, használatát, valamint a hazai tapasztalatokat.
A workshop második napja rendhagyó lesz, mivel a célcsoporthoz visszük ki a platformot, és az ANK végzős diákjainak és tanáraiknak mutatjuk be az abban rejlő lehetőségeket.
PROGRAM
(tervezet, a szervezők fenntartják a programváltozás jogát)
2024. október 24.
Helyszín: PBKIK székház, Angster terem
09.00 – 09.15 Köszöntő
Prof. Dr. Martin Kröll, Ruhr Egyetem Bochum, Munkatudományi Intézet- online
09.15 – 09.40 A Karrier Intelligencia projekt legfontosabb eredményei és tapasztalatai
Prof. Dr. Martin Kröll, Ruhr Egyetem Bochum, Munkatudományi Intézet – online
09.40 – 10.00 A hazai megvalósítás tapasztalatai és eredményei
Pohli Krisztina, Nagy Eszter – PBKIK
10:00 – 10:30 Tegyük próbára – Mit tud „Botty”, a virtuális tanulási asszisztens? internaktív workshop
Pohli Krisztina, Nagy Eszter – PBKIK
10.30 – 10.45 Kávészünet
10.45 – 11.30 A mentorok is tanulhatnak: az önálló képzési modulok bemutatása
Pohli Krisztina, Nagy Eszter – PBKIK
11.30 – 12.30 Ebédszünet
12.30 – 13.00 Működhet ez Magyarországon? – workshop a platform további felhasználási lehetőségeiről
13:00 – 13: 13:15 Zárás
2024. október 25.
Helyszín: ANK
8:30 – 8:45 Készségfejlesztés és vállalkozói ismeretek online, MI támogatással
Pohli Krisztina, Nagy Eszter
9:00 – 12:00 A Career4.0 platform bemutatása diákoknak és oktatóknak
A részvétel az október 24-i programon díjmentes, de regisztrációhoz kötött.
Jelentkezési határidő: 2024. október 23. 12:00
Regisztráció: nagy.eszter@pbkik.hu vagy pohli.krisztina@pbkik.hu email címen

Karrier 4.0 – vállalkozói ismeretek, agilis tanulás, online mentorálás
2022-01-12 - 2022-01-13
Mi az az agilis tanulás? És hogy lehet egy online platformon önállóan, vagy akár csoportban is tanulni? Mindezt mentorok támogatásával? Ezekre a kérdésekre ad választ a Karrier 4.0 projekt, valamint a projekt keretében létrehozott online tanulási platform. Kíváncsi, mit nyújthat ez a platform? Akkor vegyen részt workshopunkon 2022. január 12-13-án!

Miről szól a Karrier 4.0 projekt?
A jelenlegi trendek, például a digitalizáció, a demográfiai vagy az éghajlat változások új követelményeket támasztanak a fiatalok számára a készségek és képességek tekintetében. E kihívásokhoz való alkalmazkodás elősegítése érdekében jött létre a projekt, ami a jelenlegi trendeket használja fel arra, hogy innovatív, agilis tanulási koncepciót hozzon létre a fiatalok és az őket támogató mentorok számára. A projekt során a Ruh Universität Bochum (RUB) által vezetett konzorcium egy digitális tanulási platformot és keretrendszert hozott létre, ahol a mentorok a korábbi projektek kapcsán, a vállalkozói ismeretek oktatása területén bevált gyakorlatok segítségével készítik fel a fiatalokat vállalkozás indításra. A kamara részt vett a platform kialakításában és tesztelésében, valamint a tanagyag fejlesztésben.
Az online platformot nyáron már kipróbáltuk 12 lelkes fiatal, és 4 lelkes mentor részvételével. Egy hét állt rendelkezésre a fiataloknak arra, hogy üzleti ötletet generáljanak, elkészítsék az üzleti tervüket, és prezentálják is azt a mentoroknak és egy szakmai zsűrinek. A beszámoló itt olvasható.
A projekt lassan a végéhez közeledik, így szeretnénk szélesebb körben is bemutatni az eredményeket: az online platformot, a tananyagokat, és lehetőségeket, amelyek nyitva állnak mind a tanítani, mind a tanulni vágyók előtt. Ugyanis az online platform élete nem ér véget a projekttel, valójában akkor kezdődik csak igazán. A célunk az, hogy élettel töltsük meg, minél többen használják, minél több mindenre.
A workshop 2022. január 12-13-án lesz.
A tervezett program:
2022. január 12.
12.00-12:15 A résztvevők regisztrációja
12:15-12.30 Megnyitó, résztvevők üdvözlése, bemutatkozás
12.30-13.00 A „Karrier 4.0: Agilis tanulási platform a fiatalok vállalkozói és digitális kompetenciáinak fejlesztésére” című uniós projekt – Prof. Dr. Martin Kröll Ruhr Egyetem Bochum, Munkatudományi Intézet
13:00-14:00 Ebédszünet
14.00-14.20 A „Karrier 4.0” tanulási platform alkalmazása a gyakorlatban: megvalósítási tapasztalatok Magyarországon – PBKIK
14.20-14.50 Ki legyen a főnököm? Én, vagy más? – egy pályaorientációs tanácsadó és business coach tapasztalatai, Dr. Cseh Judit PhD munka-, pálya-, karriertanácsadó, tréner, business coach
14.50-15.20 Vállalkozásra vállalkozni, fiatalon – egy nem „csak” könyvelő tapasztalatai, Pető Ákos, Pető és Szálkai Vállalkozásfejlesztő Kft.
15:20-15:30 Kávészünet
15.30 Visszajelzések, zárás
2022. január 13.
9.30-9.40 Köszöntő
09.40-10.15 A projekt tapasztalatai a kísérleti felhasználók szemszögéből (Mentorok, fiatalok, szervezők, szakértők) (Moderált beszélgetés)
10:15-10:30 „Karrier 4.0” tanúsítványprogram: felépítés, jelentkezési lehetőségek és tanúsítás
10:30-11:30 A „Karrier 4.0” projekt keretében létrejött tananyagok ismertetése
11:30-11:45 Kávészünet
11:45-12:00 A „Karrier 4.0” tanulási platform fenntartható használatára és terjesztésére vonatkozó stratégia kidolgozása (moderált beszélgetés)
12:00-13:00 A „Karrier 4.0” tanulási platform – lehetőségek és hiányosságok Magyarországon (workshop)
13.00-14.00 Ebédszünet
14.00-14.30 A workshop értékelése, zárás
A workshopot az aktuális járványügyi helyzetnek megfelelően jelenléti, online, vagy hibrid formában rendezzük meg. Erről döntés legkorábban 2022 januárjában várható.
A rendezvényre a jelentkezés lezárul. Kérjük, vegye fel a kapcsolatot a szervezőkkel.
